Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: megakadályozásáról szóló 2003. évi XV. törvényt, a szövetkezeti törvényeket, a közjegyzõkrõl szóló 1991. évi
Paragraph Index: 446

2. Az Alkotmány formális törvényfogalomból indul ki. A törvény az Országgyûlésnek olyan aktusa, amely meghatározott eljárásban jön létre, amelynek az elfogadásáról az Országgyûlés határoz, és amelyet a köztársasági elnök aláír és kihirdet. Alapelv, hogy a törvény olyan szabály, amely elvont és általános. Az Alkotmány szabályai értelmében az Országgyûlés törvény elnevezésû döntése alapvetõen csakis az elvont és általános szabály; személyek és esetek sokaságára alkalmazandó. Mégis az Alkotmány értelmében lehetséges konkrét esetet is törvény által szabályozni. Habár az Alkotmány nem írja elõ szövegszerûen, hogy a költségvetést törvényben kell elfogadni, történetileg minden modern államban a költségvetésnek (elfogadásának vagy elvetésének) elvileg alkotmánybiztosíték szerepe van, a költségvetésrõl törvényben rendelkeznek a parlamentek. A költségvetési törvény az egyik példa a konkrét, egyedi eset szabályozására törvény által. A költségvetés a következõ évre szóló pénzügyi terv, kezdetét és végét az államháztartási törvény szabályozza. A költségvetési törvény nem vitásan egy egészen konkrét esetet szabályoz: a következõ év költségvetését. (A zárszámadási törvény hasonlóképpen.) Bizonyos más esetekben is megengedi az Alkotmány, hogy egészen konkrét intézkedéseket törvényben fogadjanak el. Ezek olyan intézkedések, amelyek természetüknél fogva törvényi formát kívánnak, vagy az intézkedés jelentõsége a törvényi formát lehetõvé teszi. A kötelezõen törvényi formát kívánó konkrét intézkedések közé tartozhatnak a valamely állami hatóság felépítését szabályozó szervezeti törvények. Törvényi formát alkalmazhat az Országgyûlés belátása szerint pl. egyes beruházásokról szóló döntéseinél (ahelyett, hogy az illetõ beruházásra szánt elõirányzatot csak az éves költségvetési törvényekben szerepeltetné). Ilyenkor az állam mûködése éppen a konkrét eseteket érintõ törvényhozás útján maradhat hatékony, jóllehet a felsorolt esetekben szó sincs elvont és általános szabályozásról. Konkrét esetre hozott bizonyos törvények viszont a demokratikus jogállamiság elvét sérthetik. Ha egy törvény maga alapvetõ jogot korlátoz, vagy az illetõ törvény alapján alapvetõ jogot lehet korlátozni, akkor a törvénynek általános érvényûnek kell lennie, és nem vonatkozhat csak egyetlen esetre. (Korlátozó törvény pedig általában csak a jövõre nézve szabályozhat.) Ez nemcsak a jogállamiság általános elvébõl, hanem közvetett módon az Alkotmány 8. §

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes